stanford-oval/wikipedia huggingface dataset:
Fukoku kyōhei

Fukoku kyōhei (jap. 富国強兵, "rikas maa, vahva armeija") oli Japanin kansallinen tunnuslause Meiji-kaudella. Se korvasi aiemman sloganin sonnō jōi. Se on alun perin otettu muinaisesta kiinalaisesta Zhànguó cè -historiakirjasta taistelevien läänitysvaltioiden aikakaudelta.
Tunnuslause oli Meiji-johtajien tavoitteiden keskiössä: se sisälsi ajatuksen kauaskantavasta politiikasta, jonka tavoitteena oli muuttaa japanilainen yhteiskunta kilpailukykyiseksi lännen kanssa. Se sai alkunsa Iwakura-lähetystöstä Eurooppaan ja toi ilmi kansallisen politiikan sisällön lisäksi ajan kansainvälisen politiikan ahnaan luonteen. Lähetystössä mukana olleet Ōkubo Toshimichi ja Itō Hirobumi pyysivät apua Saksan kanslerilta Otto von Bismarckilta, jonka neuvot vakuuttivat Meiji-johtajat sotilaallisesti ja taloudellisesti vahvan Japanin sekä nationalismin tarpeesta maan itsenäisyyden säilyttämiseksi.
Lännen imitoiminen ei kaiken kaikkiaan helpottanut jännitteitä Japanin ja lännen välillä. Se oli pikemminkin merkki siitä, että Japani hyväksyi ajan reaalipolitiikan. Japanin kasvava kauppa ja teollistuminen valjastettiin taisteluun lännen vaikutusvaltaa vastaan, jotta Japanista tulisi taloudellisesti ja sotilaallisesti tarpeeksi vahva noustakseen tekijäksi imperialismissa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Fukoku kyōhei
Filiatrá

| Filiatrá Φιλιατρά |
| --- | --- |
 Filiatrán kaupunkia.
 Kunnallisyksikön sijainti
 Filiatrá
 Koordinaatit: 37°9′27″N, 21°35′8″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Messenia
Kunta:  Trifylía
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  440606
Väkiluku (2011):  7 514
 – Kaupunki­yhdys­kunta:  6 791
 – Kaupunki:  5 969
Aikavyöhyke:  UTC+2
 – Kesäaika:  UTC+3
Postinumero:  243 00
Suuntanumero(t):  27610
Rekisterikilpi:  KM
Infobox OKVirheellinen NIMI-arvo: 
Filiatrá (kreik. Φιλιατρά) on Kreikan kaupunki sekä samanniminen Trifylían kunnan kunnallisyksikkö (Δημοτική Ενότητα Φιλιατρών, Dimotikí Enótita Filiatrón) ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 7 514 ja varsinaisen Filiatrán kaupungin väkiluku 5 969 (vuonna 2011).
Filiatrán Eiffel-tornin kopio.
Filiatrán kaupunki sijaitsee rannikkotasangolla Peloponnesoksen niemimaan lounaisosassa noin 30 kilometriä pohjoisluoteeseen Pýloksesta ja noin 1,7 kilometriä sisämaahan Joonianmeren rannasta. Kaupunki on rakennettu uudelleen vuoden 1886 maanjäristyksen jälkeen. Sen nähtävyyksiin kuuluu muun muassa Eiffel-tornin 26-metriä korkea ”kopio”.
Filiatrá oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Trifylían kunnaksi yhdessä Aetóksen, Avlónaksen, Gargaliánoin, Kyparissían ja Tripýlan kanssa, jolloin se muuttui uuden kunnan kunnallisyksiköksi.
Kunnallisyksikön osat

Filiatrán kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Chalazóni | Chalazóni | 154 |
| Christianoúpoli | Christianoúpoli | 302 |
| Exochikó | Exochikó | 179 |
| Filiatrá | Agía Kyriakí | 197 |
| Filiatrá | Agía Pethaméni | 23 |
| Filiatrá | Ágrilos | 128 |
| Filiatrá | Filiatrá | 5 969 |
| Filiatrá | Giólaka | 36 |
| Filiatrá | Kountrí | 49 |
| Filiatrá | Lagkouvárdos | 59 |
| Filiatrá | Lempestená | 81 |
| Filiatrá | Limenári | 102 |
| Filiatrá | Merolíthi | 81 |
| Filiatrá | Stómio | 32 |
| Filiatrá | Vrýses | 34 |
| Máli | Máli | 17 |
| Pláti | Pláti | 71 |
Yhteensä: 7 514
Aiheesta muualla

Kuvia tai muita tiedostoja aiheesta Filiatrá Wikimedia Commonsissa
FM-synteesi

FM-synteesi (engl. frequency modulation synthesis) on äänen syntesoinnin muoto, jossa äänen sävyä muutetaan taajuusmodulaation avulla. Tällöin yksinkertaista aaltomuotoa muokataan moduloimalla sitä toisella signaalilla, joka myös on kuuloalueella.
Analogisissa syntetisaattoreissa FM-synteesin toteuttaminen ei useinkaan ole käytännöllistä, koska analogiset oskillaattorit ovat luonteeltaan epävakaita. Digitaalisissa syntetisaattoreissa FM-synteesi sen sijaan on helppo toteuttaa matemaattisella tarkkuudella, ja FM-synteesi olikin 1980-luvulla käytetyin synteesimuoto Yamahan DX-sarjan, erityisesti huippusuositun DX7:n, myötä.
Historia

FM-synteesin kehitti John Chowning Stanfordin yliopistossa 1960-luvun lopulla. Muita synteesimenetelmiä oli kaupallisessa käytössä, mutta ne olivat huomattavan kalliita. Stanford patentoi tekniikan ja yritti lisensoida sitä Hammondille ja Wurlitzerille, jotka eivät kiinnostuneet. Yamaha kiinnostui tekniikasta ja lisensoi sen ensin tutkimusta varten ja vuonna 1975 hankki siihen yksinoikeuden. Yamaha julkaisi ensimmäisen kaupallisen FM-synteesiä käyttävän Yamaha GS1 -syntetisaattorin vuonna 1980 ja Yamaha DX7:n vuonna 1982.
Aiheesta muualla

Learning the basics of FM synthesis and how it works (englanniksi)
FM-8

| FM-8 |
| --- | --- |
 Fujitsu FM-8
Valmistaja:  Fujitsu
Kehittäjä:  Fujitsu
Tyyppi:  mikrotietokone
Julkaistu:  1981
Suoritin:  2kpl Motorola 6809
Keskusmuisti:  64 KB
FM-8 (lyh. Fujitsu Micro 8) on Fujitsun valmistama mikrotietokone. Tietokone on esitelty toukokuussa 1981. Tietokone on ensimmäinen Fujitsun valmistama henkilökohtainen tietokone.
Mallia seurasivat tehokkaampi FM-11 ja edullisempi FM-7.
Tekniset tiedot

Tietokoneessa on kaksi kappaletta 8-bittistä Motorola 6809 -suoritinta. Tietokoneessa on 64 kilotavua RAM-muistia.
Tietokoneeseen sai myös kanji-merkkien muistin.
Aiheesta muualla

Tietokone Fujitsun sivuilla (japaniksi)
Fritz Kreisler

Fritz Kreisler.
Fritz Kreisler (2. helmikuuta 1875 Wien, Itävalta-Unkari – 29. tammikuuta 1962 New York, Yhdysvallat) oli itävaltalais-yhdysvaltalainen viulisti ja viulusäveltäjä. Hän oppi lukemaan nuotteja ennen kuin osasi lukea. Kreisler valmistui Pariisin konservatoriosta jo 12-vuotiaana. Hänen uransa kesti kuusikymmentä vuotta.
Kun Kreisler opiskeli Wienin konservatoriossa 1882–1885, hän oli laitoksen tuohon saakka nuorin oppilas. Sitten Kreisler opiskeli noin kolme vuotta Joseph Massartin ja Léo Delibesin johdolla Pariisissa. Hän teki kiertueen Yhdysvaltoihin 1888.
Kreisler osallistui ensimmäiseen maailmansotaan Itävalta-Unkarin armeijassa syksyllä 1914. Hän oli sotilasarvoltaan luutnantti. Jo marraskuussa Kreisler kuitenkin muutti Yhdysvaltoihin. Hänen uralleen aiheutui joksikin aikaa vaikeuksia, koska hän oli ollut mukana keskusvaltoihin kuuluneen valtion armeijassa. Yhdysvaltojen kansalaisuus Kreislerille myönnettiin 1943.
Kreislerin tunnetuimpia sävellyksiä ovat hänen lukuisat pienet viulukappaleensa sekä edelleen kantaohjelmistoon kuuluvat sovituksensa.
Aiheesta muualla

Kamerakäynti Fritz Kreislerin luona, Kuva, 03.11.1937, nro 3, s. 24, Kansalliskirjaston digitaaliset aineistot
FS Commandant Blaison (F793)

| Commandant Blaison |
| --- | --- |
 Commandant Blaison

Aluksen vaiheet
Rakentaja:  Arsenal de Lorient
Kölinlasku:  15. marraskuuta 1979
Laskettu vesille:  7. maaliskuuta 1981
Palveluskäyttöön:  28. huhtikuuta 1982
Tekniset tiedot
Uppouma:  1 250 t (kuormattu)
Pituus:  80 m
Leveys:  10,3 m
Syväys:  5,3 m
Koneteho:  2 x SEMT Pielstick 12PC2 V400 -dieselmoottoria, 12 000 hv
Nopeus:  24 solmua
Miehistöä:  7 upseeria 42 aliupseeria 43 miehistönjäsentä
Aseistus
Aseistus:  1 x 100 mm CADAM -tykki 2 x 20 mm modèle F2 2 x Exocet MM38 4 x 12,7 mm konekivääriä 4 x L5 torpedoputkea 1 x 375 mm sukellusveneentorjuntaraketinheitin
Commandant Blaison (runkonumero F793) on Ranskan laivaston 1982 palvelukseen otettu D’Estienne d’Orves -luokan korvetti (ransk. Aviso).
Valmistus

Alus tilattiin Lorientin laivastontelakalta, missä köli laskettiin 15. marraskuuta 1979. Se laskettiin vesille 7. maaliskuuta 1981 ja otettiin palvelukseen 28. huhtikuuta 1982.
Palvelus

Alus oli 2014 aktiivipalveluksessa.
FS Commandant L'Herminier (F791)

| Commandant L'Herminier |
| --- | --- |
 Commandant L'Herminier

Aluksen vaiheet
Rakentaja:  Arsenal de Lorient
Kölinlasku:  29. toukokuuta 1979
Laskettu vesille:  7. maaliskuuta 1981
Palveluskäyttöön:  19. tammikuuta 1986
Poistui palveluskäytöstä:  7. heinäkuuta 2018
Tekniset tiedot
Uppouma:  1 250 t (kuormattu)
Pituus:  80 m
Leveys:  10,3 m
Syväys:  5,3 m
Koneteho:  2 x SEMT Pielstick 12PC2 V400 -dieselmoottoria, 12 000 hv
Nopeus:  24 solmua
Miehistöä:  7 upseeria 42 aliupseeria 43 miehistönjäsentä
Aseistus
Aseistus:  1 x 100 mm CADAM -tykki 2 x 20 mm modèle F2 2 x Exocet MM38 4 x 12,7 mm konekivääriä 4 x L5 torpedoputkea 1 x 375 mm sukellusveneentorjuntaraketinheitin
Commandant L'Herminier (runkonumero F791) oli Ranskan laivaston 1986 palvelukseen otettu D’Estienne d’Orves -luokan korvetti (ransk. Aviso).
Valmistus

Alus tilattiin Lorientin laivastontelakalta, missä köli laskettiin 29. toukokuuta 1979. Se laskettiin vesille 7. maaliskuuta 1981 ja otettiin palvelukseen 19. tammikuuta 1986.
Palvelus

Alus poistettiin palveluksesta 7. heinäkuuta 2018.
Foinikia (täsmennyssivu)

Foinikia tai Foinikiá (kreik. Φοινικιά; transl. myös Finikiá) tai Foinike (m.kreik. Φοινίκη, Foinikē, lat. Phoenice, Phoenicia) voi viitata seuraaviin:
Foinikia, muinainen sivilisaatio nykyisen Libanonin rannikolla
foinikian kieli, muinaisten foinikialaisten kieli
Foinikiá, kylä Kreetan saarella Iraklionin kunnassa Iraklionin alueyksikössä
Foinikiá, kylä Thíran saarella Santorínin saariryhmässä Etelä-Egean saarten alueella
Syria Phoenice, Rooman valtakunnan provinssi nykyisten Syyrian ja Libanonin alueella
Phoenice prima, Rooman valtakunnan provinssi nykyisten Syyrian ja Libanonin alueella
Phoenice secunda eli Phoenice Libanensis, Rooman valtakunnan provinssi nykyisen Syyrian alueella.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Foinikia”, voi hakea sivunnimihaulla, laajalla sivunnimihaulla tai tekstihaulla.
FS Commandant Rivière (F733)

| Commandant Rivière |
| --- | --- |
 Commandant Rivière vuonna 2007.

Aluksen vaiheet
Rakentaja:  DCN Lorientin telakka
Kölinlasku:  huhtikuu 1957
Laskettu vesille:  11. lokakuuta 1958
Palveluskäyttöön:  4. joulukuuta 1962
Poistui palveluskäytöstä:  poistettu
Tekniset tiedot
Uppouma:  1 750 t (standardi) 2 230 t (kuormattu)
Pituus:  98,0 m (kokonaispituus)
Leveys:  11,5 m
Syväys:  4,3 m
Koneteho:  4 x SEMT Pielstick V12 -dieselmoottoria, 16 000 bhp (12 000 kW)
Nopeus:  25 solmua
Miehistöä:  166
Aseistus
Aseistus:  3 x 100 mm tykkiä 2 x 30 mm ilmatorjuntatykkiä 6 x 550 mm L5 torpedoputkea 1 x 305 mm sukellusveneentorjuntaheitin
Commandant Rivière (runkonumero F733) oli Ranskan laivaston 1962 palvelukseen otettu Commandant Rivière -luokan fregatti.
Valmistus

Alus tilattiin Lorientin laivastontelakalta, missä köli laskettiin huhtikuussa 1957. Se laskettiin vesille 11. lokakuuta 1958 ja otettiin palvelukseen 4. joulukuuta 1962.
Palvelus

Alus on poistettu palveluksesta.
Frederiksbergin linna

Frederiksbergin linna.
Frederiksbergin linna (tansk. Frederiksberg Slot) on linna Frederiksbergin kunnassa, Tanskassa. Sen rakennutti kuningas Fredrik IV vuosina 1699–1735, ja se edustaa italialaista barokkityyliä. Linnan suunnitteli arkkitehti Ernst Brandenburger. Linna toimi kuninkaallisena kesäresidenssinä 1800-luvun puoliväliin saakka.
Aiheesta muualla

Kuvia tai muita tiedostoja aiheesta Frederiksbergin linna Wikimedia Commonsissa
FS Commandant Bory (F726)

| Commandant Bory |
| --- | --- |

Aluksen vaiheet
Rakentaja:  DCN Lorientin telakka
Kölinlasku:  toukokuu 1958
Laskettu vesille:  11. lokakuuta 1958
Palveluskäyttöön:  5. maaliskuuta 1964
Poistui palveluskäytöstä:  1. syyskuuta 1996
Tekniset tiedot
Uppouma:  1 750 t (standardi) 2 230 t (kuormattu)
Pituus:  98,0 m (kokonaispituus)
Leveys:  11,5 m
Syväys:  4,3 m
Koneteho:  4 x SEMT Pielstick V12 -dieselmoottoria, 16 000 bhp (12 000 kW)
Nopeus:  25 solmua
Miehistöä:  166
Aseistus
Aseistus:  3 x 100 mm tykkiä 2 x 30 mm ilmatorjuntatykkiä 6 x 550 mm L5 torpedoputkea 1 x 305 mm sukellusveneentorjuntaheitin
Commandant Bory (runkonumero F726) oli Ranskan laivaston 1964 palvelukseen otettu Commandant Rivière -luokan fregatti, joka poistettiin palveluksesta syyskuussa 1996.
Valmistus

Alus tilattiin Lorientin laivastontelakalta, missä köli laskettiin toukokuussa 1958. Se laskettiin vesille vielä saman vuoden lopulla 11. lokakuuta ja otettiin palvelukseen 5. maaliskuuta 1964.
Palvelus

Alus poistettiin palveluksesta 1. syyskuuta 1996.
Flowers for Vases / Descansos

| Flowers for Vases / Descansos  |
| --- | --- | --- |

Studioalbumin tiedot
 Studio : Hayley Williamsin koti
 Julkaistu: 5. helmikuuta 2021
 Tuottaja(t): Daniel James
 Kesto: 42.29
 Levy-yhtiö: Atlantic Records
Hayley Williamsin muut studioalbumit
| Petals for Armor 2020 | Flowers for Vases / Descansos 2021 |   |
Flowers for Vases / Descansos on yhdysvaltalaislaulaja-lauluntekijä Hayley Williamsin toinen soolostudioalbumi, joka julkaistiin 5. helmikuuta 2021. Williams on kirjoittanut kaikki albumin kappaleet ja se nauhoitettiin hänen kotonaan. Albumin tuotti Daniel James.
Kappaleet

Kaikki kappaleet säv. ja san. Hayley Williams.
First Thing to Go – 2.59
My Limb – 2.53
Asystole – 3.05
Trigger – 4.05
Over Those Hills – 3.11
Good Grief – 2.38
Wait On – 3.10
KYRH – 2.34
Inordinary – 4.44
HYD – 3.42
No Use I Just Do – 2.09
Find Me Here – 2.11
Descansos – 1.59
Just A Lover – 3.03
FMA I.Ae. 27 Pulqui I

I.Ae. 27 Pulqui I (suom. Nuoli) oli Argentiinan ensimmäinen suihkuhävittäjä. Sen suunnitteli vuonna 1946 ranskalainen Émile Dewoitine Instituto Aerotecnico -instituutissa. Koneen ansiosta Argentiina oli viides maa, joka kehitti suihkukoneen. Muita olivat Yhdysvallat, Saksa, Englanti ja Neuvostoliitto.
Muut suunnittelijat olivat Juan Ignacio San Martín, Enrique Cardeilhac ja Norberto L. Morchio. Koneen prototyyppi lensi 9. elokuuta 1947. Koelentäjänä toimi vänrikki Osvaldo Weiss. Koneen suoritusarvot eivät olleet riittävän hyvät, siksi Argentiina kaavaili kehittyneemmän FMA I.A.e 33 Pulqui II -koneen rakentamista. Aseistuksena vain pelkkä leko-tykkiaseistus: 4x 20 mm tykit.
Prototyyppi on Museo Nacional de Aeronáutica de Argentina -museossa.
Tekniset tiedot

Lähde: [lähde? ]
Yleiset ominaisuudet
Pituus: &&&&&&&&&&&&&&09.06900009,69 m
Kärkiväli: &&&&&&&&&&&&&011.025000011,25 m
Korkeus: &&&&&&&&&&&&&&03.03900003,39 m
Siipipinta-ala: &&&&&&&&&&&&&019.070000019,70 m²
Tyhjäpaino: &&&&&&&&&&&02358.&&&&002 358 kg
Suurin lentoonlähtöpaino: &&&&&&&&&&&03600.&&&&003 600 kg
Voimalaite: &&&&&&&&&&&&&&01.&&&&001 × Rolls-Royce Derwent 5 -suihkumoottori; &&&&&&&&&&&&&016.030000016,3 kN
Suoritusarvot
Suurin nopeus: &&&&&&&&&&&&0720.&&&&00720 km/h
Lentomatka: &&&&&&&&&&&&0900.&&&&00900 km
Lakikorkeus: 0Virhe lausekkeessa: odottamaton numero.0Virhe lausekkeessa: odottamaton numero15 500 m
Aiheesta muualla

Article on the 50th anniversary of the "Fabrica Militar de Aviones" (Arkistoitu – Internet Archive) - listing all the aircraft developed and manufactured there since 1927, Aerospacio, Buenos Aires, 1977. (espanjaksi)
Jane's All the World's Aircraft 1951. London: Jane's All the World's Aircraft, 1951.
FS Commandant Birot (F796)

| Commandant Birot |
| --- | --- |
 Commandant Birot

Aluksen vaiheet
Rakentaja:  Arsenal de Lorient
Kölinlasku:  23. maaliskuuta 1981
Laskettu vesille:  22. toukokuuta 1982
Palveluskäyttöön:  14. maaliskuuta 1984
Tekniset tiedot
Uppouma:  1 250 t (kuormattu)
Pituus:  80 m
Leveys:  10,3 m
Syväys:  5,3 m
Koneteho:  2 x SEMT Pielstick 12PC2 V400 -dieselmoottoria, 12 000 hv
Nopeus:  24 solmua
Miehistöä:  7 upseeria 42 aliupseeria 43 miehistönjäsentä
Aseistus
Aseistus:  1 x 100 mm CADAM -tykki 2 x 20 mm modèle F2 2 x Exocet MM38 4 x 12,7 mm konekivääriä 4 x L5 torpedoputkea 1 x 375 mm sukellusveneentorjuntaraketinheitin
Commandant Birot (runkonumero F796) on Ranskan laivaston 1984 palvelukseen otettu D’Estienne d’Orves -luokan korvetti (ransk. Aviso).
Valmistus

Alus tilattiin Lorientin laivastontelakalta, missä köli laskettiin 23. maaliskuuta 1981. Se laskettiin vesille 22. toukokuuta 1982 ja otettiin palvelukseen 14. maaliskuuta 1984.
Palvelus

Alus oli 2014 palveluksessa.
Evergrey

| Evergrey |
| --- | --- |

 Evergrey Nosturissa vuonna 2008.
Tiedot
Toiminnassa:  1996–
Tyylilaji:  progressiivinen metalli, power metal
Kotipaikka:  Göteborg, Ruotsi
Laulukieli:  englanti
Jäsenet:  Tom S. Englund, laulu, kitara   Henrik Danhage, kitara, taustalaulu   Johan Niemann, basso, taustalaulu   Jonas Ekdahl, rummut   Rikard Zander, kosketinsoitin, taustalaulu  
Levy-yhtiö:  AFM Records, 2014–  
Aiheesta muualla
Kotisivut
Infobox OKNimi-testi OK: 
Evergrey on progressiivista metallia soittava vuonna 1996 perustettu yhtye. Yhtye on perustettu Göteborgissa, Ruotsissa. Yhtyeen ensimmäinen albumi The Dark Discovery julkaistiin vuonna 1998.
Evergreyn sanoitukset käsittelevät ihmisen tuskaa ja ahdistusta. Solitude, Dominance, Tragedy -albumin kantava teema on yksinäisyys. Laulaja-kitaristi Tom S. Englund sai inspiraation In Search of Truth -albumin aihepiiriin luettuaan Whitley Strieberin Ufosieppauskokemuksensa pohjalta kirjoittaman kirjan Communion. Vuonna 2003 ilmestynyt Recreation Day puolestaan kertoo elämän uudelleenrakentamisesta suuren menetyksen tai trauman jälkeen. Vuoden 2004 The Inner Circle -albumin sanoitukset käsittelevät uskontoa ja lasten hyväksikäyttöä.
Toukokuussa 2010 yhtye ilmoitti, että Jari Kainulainen, Jonas Ekdahl sekä Henrik Danhage eroavat bändistä yhteisymmärryksessä jäljelle jääneiden jäsenien kanssa. Tilalle tulivat Marcus Jidell, Johan Niemann sekä Hannes Van Dahl.
Yhtye esiintyi keväällä 2022 Suomessa kolmella keikalla.
Jäsenet

Tom S. Englund – laulu, kitara (1995–)
Henrik Danhage – kitara, taustalaulu (2000–2010, 2014–)
Rikard Zander – koskettimet, taustalaulu (2002–)
Jonas Ekdahl – rummut (2003–2010, 2014–)
Johan Niemann – basso, taustalaulu (2010–)
Jäsenet > Entiset jäsenet

Dan Bronell – kitara (1996–2000)
Patrick Carlsson – rummut (1996–2003)
Will Chandra – koskettimet (1996–1998)
Michael Håkansson – basso (1999–2006)
Sven Karlsson – koskettimet (1999–2001)
Fredrik Larsson – basso (2007)
Daniel Nöjd – basso, laulu (1996–1999)
Christian Rehn – koskettimet (2001–2002)
Jari Kainulainen – basso (2007–2010)
Hannes Van Dahl – rummut (2010–2013)
Marcus Jidell – kitara, taustalaulu (2010–2013)
Diskografia > Studioalbumit

The Dark Discovery (1998)
Solitude, Dominance, Tragedy (1999)
In Search of Truth (2001)
Recreation Day (2003)
The Inner Circle (2004)
Monday Morning Apocalypse (2006)
Torn (2008)
Glorious Collision (2011)
Hymns for the Broken (2014)
The Storm Within (2016)
The Atlantic (2019)
Escape Of The Phoenix (2021)
A Heartless Portrait (The Orphean Testament) (2022)
Theories of Emptiness (2024)
Diskografia > Kokoelma-albumit

A Decade and a Half (2011)
Diskografia > Livealbumit

A Night to Remember (2005)
Aiheesta muualla

Wikimedia Commonsissa on kuvia tai muita tiedostoja aiheesta .
Evergreyn virallinen sivusto
FS Commandant Bourdais (F740)

| Commandant Bourdais |
| --- | --- |
 Commandant Bourdais

Aluksen vaiheet
Rakentaja:  DCN Lorientin telakka
Kölinlasku:  huhtikuu 1959
Laskettu vesille:  15. huhtikuuta 1961
Palveluskäyttöön:  10. maaliskuuta 1963
Poistui palveluskäytöstä:  Uruguaylle 1990
Tekniset tiedot
Uppouma:  1 750 t (standardi) 2 230 t (kuormattu)
Pituus:  98,0 m (kokonaispituus)
Leveys:  11,5 m
Syväys:  4,3 m
Koneteho:  4 x SEMT Pielstick V12 -dieselmoottoria, 16 000 bhp (12 000 kW)
Nopeus:  25 solmua
Miehistöä:  166
Aseistus
Aseistus:  3 x 100 mm tykkiä 2 x 30 mm ilmatorjuntatykkiä 6 x 550 mm L5 torpedoputkea 1 x 305 mm sukellusveneentorjuntaheitin
Commandant Bourdais (runkonumero F740) oli Ranskan laivaston 1963 palvelukseen otettu Commandant Rivière -luokan fregatti.
Valmistus

Alus tilattiin Lorientin laivastontelakalta, missä köli laskettiin huhtikuussa 1959. Se laskettiin vesille 15. huhtikuuta 1961 ja otettiin palvelukseen 10. maaliskuuta 1963.
Palvelus

Alus myytiin 1990 Uruguaylle, joka liitti 20. elokuuta 1990 sen laivastoonsa nimellä ROU Uruguay. Alus luovutettiin ilman Exocet-ohjuksia ja Dagaie-suojasoihtuheittimiä, jotka kuitenkin asennettiin alukselle 1992. Uruguayn laivasto poisti aluksen palveluksesta 2008.
Fukiya

Fukiya
Fukiya on bambusta tehty puhallusputki. Fukiya oli ninjan perusaseita. Fukiyalla ammuttiin yleensä noin viisi senttiä pitkiä nuolia, fukibareja. Ninjojen käytössä fukibarit  yleensä olivat myrkytettyjä. Koska fukiyalla ammuttaessa ei kuulunut juuri yhtään ääntä ninjan piilopaikkaa ei huomattu. Fukiyaa käytettiin myös snorkkelina, kun ninja oli veden alla.
Aiheesta muualla

Fukiya FAQ
Fontanka

Pietarin kartta vuodelta 1776. Fontanka laskee mereen vaaleanpunaisen keskusta-alueen eteläreunaa seuraten, erottuaan Nevasta tummanvihreän puistoalueen itäpuolella (merkitty kirjaimella "O").
Fontanka (ven. Фонтанка) on Nevan suuhaara Pietarin kaupungissa Venäjällä. Se irtautuu Nevasta vasemmalle Liteinin ja Troitskin siltojen puolivälistä Kesäpuiston kohdalla ja laskee Nevan suistoon Gutujevskin saaren pohjoispuolella lähellä Pietarin satamaa. Fontanka on pituudeltaan 6,7 km, leveydeltään enimmillään 70 m ja syvyydeltään enimmillään 3,5 m.
Historia

Ennen vuotta 1719 jokea kutsuttiin "Nimettömäksi" (ven. Безымянный ерик, Bezymjannyi jerik), sittemmin Fontannajaksi (ven. Фонтанная река, Fontannaja reka). Nimi Fontanka ("suihkulähde") juurtui käyttöön 1737 sen jälkeen, kun Kesäpuiston suihkukaivot rakennettiin, sillä niiden vesi nostettiin Fontankasta. 1700-luvun puoliväliin saakka Fontanka toimi Pietarin eteläisenä rajana. Arkkitehti Andrei Kvasov suunnitteli kanavan penkeröinnin 1780-1789.
Nähtävyyksiä > Palatsit

Fontankan rantakadun varsilla on monia huomattavia aatelispalatseja, kuten Pietari Suuren kesäpalatsi, Šuvalovin palatsi, Ostankinon palatsi, jossa toimii nykyään Anna Ahmatovan museo, Beloselski-Belozerskin palatsi ja keisarillinen Anitškovin palatsi, jossa Nikolai II asui ennen valtaistuimelle nousuaan.
Nähtävyyksiä > Fontankan sillat

Fontankan ylittää viisitoista siltaa, joista näyttävimmät ovat Nevan valtakadun kohdalla joen ylittävä Anitškovin silta, Lomonosovin silta, ja sfinksein koristeltu Egyptiläinen silta. Alla luetellaan Fontankan sillat.
Pesulasilta (Прачечный мост,  Pratšetšnyi most)
Panteleimonin silta (Пантелеймоновский мост, Panteleimonovski most)
Belinskin silta (Мост Белинского, Most Belinskogo)
Anitškovin silta (Аничков мост, Anitškov most)
Lomonosovin silta (Мост Ломоносова, Most Lomonosova)
Leštukovin silta (Лештуков мост, Leštukov most)
Semjonovin silta (Семёновский мост, Semjonovski most)
Gorstkinin silta (Горсткин мост, Gorstkin most)
Obuhovon silta (Обуховский мост, Obuhovski most)
Izmailovin silta (Измайловский мост, Izmailovski most)
Puna-armeijan silta (Красноармейский мост, Krasnoarmeiski most)
Egyptiläinen silta (Египетский мост, Jegipetski most)
Englantilainen silta (Английский мост, Anglijski most)
Vanha Kalinkinin silta (Старо-Калинкин мост, Staro-Kalinkin most)
Kaleerisilta (Галерный мост, Galernyi most)
Aiheesta muualla

Kuvia tai muita tiedostoja aiheesta Fontanka Wikimedia Commonsissa
Fontankan kuvia venäläisessä kuvapalvelussa (Arkistoitu – Internet Archive)
Nevan valtakatu ylittää Fontankan Anitškovin siltaa pitkin.
Anitškovin palatsi Nevan valtakadun ja Fontankan kulmassa.
Lomonosovin silta.
Egyptiläinen silta ylittää Fontankan Lermontovin prospektin kohdalla.